stanford-oval/wikipedia huggingface dataset:
באסל גטאס
ביוגרפיה > בפוליטיקה

לקראת הבחירות לכנסת ה-19 (2013) הוצב במקום השלישי ברשימת בל"ד לכנסת, ונבחר מטעמה לכנסת ה-19.
לקראת הבחירות לכנסת העשרים (2015) הוצב במקום ה-11 של הרשימה המשותפת, ונבחר מטעמה לכנסת ה-20.
ב-29 ביוני 2015 השתתף במשט לרצועת עזה שנעצר על ידי חיל הים הישראלי. בעקבות השתתפותו במשט ספג נזיפה מוועדת האתיקה של הכנסת. ביולי אמר גאטס שהוא תומך בחרם על ישראל. ב-6 באוקטובר 2015, כשנשאל האם הוא מגנה את רצח הזוג הנקין ופיגוע הדקירה בירושלים, השיב: "עם תחת כיבוש יש לו זכות להתנגד לכיבוש בכל אמצעי שהוא מוצא לנכון. אני אישית, הלוואי והייתי יכול למנוע כל טיפת דם. אני מתנגד לכל הרג וכל דם שיישפך, אבל האחריות על כל מה שקורה נמצאת על כתפיו של ביבי נתניהו".
ב-22 ביולי 2015 אמר גטאס לערוץ הכנסת, בעימות מול יואל חסון, שמותר "להתנגד לכיבוש" וזאת גם "באמצעים אלימים."
בפברואר 2016 נפגש, ביחד עם חברי הכנסת מבל"ד ג'מאל זחאלקה וחנין זועבי, עם משפחות מחבלים ממזרח ירושלים שנהרגו תוך כדי ביצוע פיגוע טרור, על מנת לקדם שחרור גופות המחבלים המוחזקות בידי ישראל, ובמהלך המפגש עמדו דקת דומיה לזכר המחבלים. כתוצאה מכך השעתה אותו ועדת האתיקה של הכנסת ל-4 חודשים מישיבות הכנסת וועדותיה (אך לא מהצבעות).
ב-14 בספטמבר 2016, בעקבות אשפוזו של שמעון פרס, כתב גטאס בעמוד הפייסבוק שלו: "עלינו לזכור שהוא אחד מעמודי התווך היהירים של המפעל הציוני האימפריאליסטי ומפעל ההתנחלויות ואחד מהכי שפלים, אכזריים, קיצוניים [...] מי שהביא הכי הרבה נזק ושפע של אסונות לעם הפלסטיני [...] בואו נזכור, לפחות במותו, את מהותו האמיתית כעריץ וכאחראי ישיר על פשעים ופשעי מלחמה שבוצעו נגדנו."
דבריו ספגו גינויים חריפים.
ביוגרפיה > פרשת ההברחה

ב-20 בדצמבר 2016 נחקר באזהרה ביחידה להב 433 של משטרת ישראל, לאחר שצולם מבריח מעטפות ובהן שנים עשר מכשירי טלפון סלולרי וחפצים נוספים לאסירים ביטחוניים בבית סוהר קציעות, בהם וליד דקה, תוך ניצול חסינותו הפרלמנטרית כדי לחמוק מהבדיקה הביטחונית בשערי הכלא. כעבור יומיים הסירה הכנסת את חסינותו, הוא נעצר על ידי המשטרה, ולאחר חמישה ימים נשלח למעצר בית עם היתר פעילות בכנסת. ב-2 בינואר 2017 החליטה ועדת האתיקה של הכנסת להרחיק אותו לחצי שנה מוועדות הכנסת ומדיוני המליאה, למעט הצבעות. ב-5 בינואר שוחרר ממעצר בית והוחלט להגיש נגדו כתב אישום. ב-16 במרץ 2017 חתם גטאס על הסדר טיעון לפיו יתפטר מן הכנסת וייגזרו עליו שתי שנות מאסר בפועל, בתוספת הרשעה בעבירה עם קלון. ב-17 במרץ 2017 הוגש נגדו כתב אישום וב-21 במרץ 2017 התפטר מהכנסת. ב-21 במרץ 2017 הרשיע אותו בית המשפט בעבירות של מרמה והפרת אמונים, מתן אמצעים לביצוע מעשה טרור והכנסה של ציוד אלקטרוני לבית סוהר והעברתו והעברת מכתב האסור על פי פקודת בתי הסוהר, ובהמשך נגזרו עליו שנתיים מאסר בפועל, קנס של 120 אלף ש"ח וקלון. ב-2 ביולי 2017 החל לרצות את עונשו בכלא גלבוע, במאי 2019 שוחרר.
הערות שוליים

↑  בטאון מכללת בית ברל באתר המכללה האקדמית בית ברל.
↑  תוכנית פולברייט: השגי בוגרים: בוגרי פולברייט מוזכרים בגיליון “המשפיעים” של The Marker באתר תוכנית פולברייט.
↑  אריק בנדר, ‏ח"כ גטאס: "אני בעד החרם", ח"כ שמולי: "גזען קטן, פרובוקטור", באתר מעריב אונליין, 22 ביולי 2015
↑  דפנה ליאל, ‏ח"כ גטאס: "יש זכות להתנגד לכיבוש בכל דרך", באתר ‏מאקו‏, 6 באוקטובר 2015
↑  https://www.youtube.com/watch?v=qqnxZ-OS65k (דקה 10:30 לערך)
↑  מורן אזולאי, שחר חי, תלם יהב ואיתמר אייכנר, ח"כים נועדו עם קרובי המחבלים: "הם הקשיבו לכאבנו", באתר ynet, 4 בפברואר 2016
↑  מורן אזולאי, העונש על הפגישה עם משפחות המחבלים: זועבי, גטאס וזחאלקה מושעים מהכנסת, באתר ynet, 8 בפברואר 2016
↑  הפוסט המקורי בערבית, בפייסבוק, 14 בספטמבר 2016.
↑  רועי קייס ומורן אזולאי, ח"כ גטאס תקף: "הדם שלנו מכסה את פרס". ח"כ חסון הגיב: "גועל וחרפה", באתר ynet, 14 בספטמבר 2016;
מורן אזולאי ואלכסנדרה לוקש, פריג' נגד גטאס: "דבריו על פרס פגעו בערביי ישראל", באתר ynet, 14 בספטמבר 2016
↑  חסן שעלאן, אלי סניור, ח"כ גטאס קשר עצמו להברחת הטלפונים: "פעילות הומניטרית", באתר ynet, 20 בדצמבר 2016;
רועי ינובסקי, דיון על הסרת חסינות גטאס: "יש תשתית ראייתית", באתר ynet, 21 בדצמבר 2016
↑  דפנה ליאל, ‏אושרה הסרת החסינות של ח"כ גטאס, באתר ‏מאקו‏, 21 בדצמבר 2016
↑  אלי סניור, ח"כ גטאס יישאר במעצר עד יום שני, באתר ynet, 23 בדצמבר 2016
↑  מורן אזולאי, גטאס הורחק לחצי שנה מפעילות בכנסת, אך יוכל להצביע, באתר ynet, 2 בינואר 2017
↑  יאסר עוקבי, אריק בנדר, ‏הסדר טיעון: ח"כ באסל גטאס ירצה שנתיים מאסר בפועל ויתפטר מהכנסת, באתר מעריב אונליין, 16 במרץ 2017.
| --- | --- |
בקרת זהויות :  NLI: 987007372735505171  BnF: cb18154571b (data)  ISNI: 0000 0005 0163 9567  LCCN: n2018053161  VIAF: 5146150943154626760008   WorldCat (עם VIAF): 5146150943154626760008
ג'ון אדוארדס

ג'וני ריד "ג'ון" אדוארדס (באנגלית: Johnny Reid "John" Edwards; נולד ב-10 ביוני 1953) הוא פוליטיקאי אמריקאי מהמפלגה הדמוקרטית, שכיהן כסנאטור ממדינת קרוליינה הצפונית בין השנים 1999 ל-2005. אדוארדס היה מועמד המפלגה הדמוקרטית לתפקיד סגן נשיא ארצות הברית בבחירות שנת 2004, כעמיתו למרוץ של הסנאטור ג'ון קרי ממסצ'וסטס.
הוא היה מועמד בולט בבחירות לנשיאות ארצות הברית 2008, עד פרישתו מהמירוץ ב-30 בינואר 2008. נחשב כתומך נלהב של ישראל.
ביוגרפיה

אדוארדס גדל בעיירה קטנה בקרוליינה הצפונית (רובינס), לאביו פועל טקסטיל ואמו מנהלת חנות עתיקות. היה הראשון ממשפחתו שפנה ללימודים אקדמאים, וסיים לימודי משפטים באוניברסיטת קרוליינה הצפונית בצ'אפל היל, שם הכיר את אשתו אליזבת. כעורך דין עסק בתביעות נזיקין של אזרחים קטנים כנגד חברות גדולות. כך צבר הון רב, ניסיון ומוניטין כנואם וכן הכרה ברמה הלאומית.
ב-1998 נבחר לסנאט, לאחר קרב קשה כנגד סנאטור רפובליקני מכהן, לוץ' פיירקלות' (Lauch Faircloth). בתקופת שירותו בסנאט שירת בוועדות הבאות: ועדה לטיפול בעסקים קטנים, ועדה משפטית, ועדת החינוך, בריאות, עבודה ופנסיות וכן בוועדה המיוחדת לענייני מודיעין. כן התבלט בהגנתו על הנשיא בדיוני ההדחה בעקבות פרשת מוניקה לווינסקי. בשנת 2000 כבר דובר בו כמועמד אפשרי לסגנות הנשיא לצדו של אל גור. תמך בהחלטה שאפשרה לנשיא בוש לצאת למלחמה בעיראק.
ב-2002 עם פרישת הסנאטור הרפובליקני האולטרא-שמרן ג'סי הלמס הפך אדוארדס לסנאטור הבכיר של מדינתו.
בשנת 2001 החל את המרוץ לנשיאות. ב-2003 הכריז באופן רשמי על כוונתו לרוץ בבחירות המקדימות לנשיאות, ובמקביל הודיע על כוונתו שלא לרוץ לכהונה נוספת לסנאט בבחירות 2004. במסגרת מסע הבחירות הדגיש את מוצאו הדרומי, את משפחתו קשת יום, את העובדה שלמד בחינוך הציבורי, ודיבר רבות על הצורך לצמצם פערים בחברה האמריקאית, תחת הסיסמה "היום יש שתי אמריקות", זו של העשירים וזו של העניים. אדוארדס הקפיד לקיים מסע בחירות "חיובי", ולהימנע מלתקוף בחריפות את המועמדים האחרים בכלל ואת ג'ון קרי בפרט.
תקופה רבה דשדש בסקרים, אולם בימים האחרונים לקראת אספות הבחירות באיווה בינואר 2004, מעמדו החל להשתפר, והוא הגיע לבסוף במפתיע למקום השני עם 32% לאחר ג'ון קרי שקיבל 38% ולפני הווארד דין שהוביל בבטחה בסקרים, אבל קיבל לבסוף רק 18% ולפני חבר הקונגרס ממיזורי דיק גפהארדט. הישג זה הוביל לשיפור מסוים במצבו גם בבחירות המקדימות בניו המפשייר, שם הגיע רביעי עם 12% מהקולות מעט אחרי וסלי קלארק שזכה ב-13%, ואחרי הווארד דין (מורמונט) וג'ון קרי (ממסצ'וסטס) השכנות שניצחונם היה צפוי. בהמשך הצליח לנצח בקרוליינה הדרומית, ולהגיע במקום שני חזק במספר מדינות חשובות נוספות ובכך נשאר המועמד הרציני האחרון שהתמודד מול קרי. לבסוף הוא התקשה לבדל את עצמו מקרי, והבוחרים העדיפו את הניסיון של קרי מול הקסם האישי של אדוארדס. אחרי שלא הצליח לזכות באף אחת מעשר ההתמודדויות ב"סופר טיוסדיי" ב-2 במרץ הודיע על פרישתו מהמרוץ, והתייצבותו מאחורי מועמדותו של קרי.
ב-6 ביולי הכריז קרי כי הוא בחר באדוארדס לרוץ לצידו כמועמד לסגן נשיא.
בנאום שסגר את בחירות 2004, כשאדוארדס הוא המועמד לסגן הנשיא, רמז אדוארדס על הבאות: "אתה יכול להיות מאוכזב, אך אינך יכול לפרוש" - והתפרש כרצונו לרוץ לנשיאות בעתיד.
המרוץ לנשיאות 2008

ב-27 בדצמבר 2006, התפרסמה באתר הבית של אדוארדס הידיעה כי אדוארדס ישתתף במרוץ לנשיאות 2008. הידיעה פורסמה יום קודם להכרזה המתוכננת של אדוארדס, שהייתה אמורה להתקיים במזרח ניו אורלינס. באתר גם התפרסמה סיסמת הקמפיין: "המחר מתחיל היום". ב-28 בדצמבר 2006, הכריז אדוארדס רשמית על כניסתו למרוץ לנשיאות 2008, והיה המועמד הראשון לעשות זאת במפלגה הדמוקרטית. הוא בחר לעשות זאת על רקע ההריסות של הוריקן קתרינה, ועל בסיס המסר שלו של "שתי אמריקות" - אחת לעשירים והשנייה לעניים. כמו כן, הוא העלה בקמפיין שלו "התנדבות אזרחית", על רקע הפעילות שלו בהוריקן קתרינה - שבה השתתפו בהתנדבות אזרחים בעזרה בשיקומם של התושבים שנפגעו.
בוועידה המפלגתית באיווה, שנחשבת ל"נייר הלקמוס" לקראת הפריימריז של המפלגה הדמוקרטית (אולם לא לבחירות הכלליות), אדוארדס הגיע למקום הראשון עם 22%, ביחד עם המועמד ברק אובמה כשהילרי קלינטון נשארת מאחור במקום הרביעי בלבד. אשתו הופיעה בראיונות כדמות של "אישה עצמאית" ונחשבת לנכס ל"תשובה הנשית העצמאית" מול הילרי קלינטון.
אשתו של אדוארדס, אליזבת, בראיון משותף עם בעלה ממטה הפיקוד של הקמפיין של אדוארדס בצ'אפל היל שקרוליינה הצפונית, סיפרה על אביה ו"המשפחה הלוחמת" שבה גדלה. אביה לחם בכל שלוש המלחמות: מלחמת העולם השנייה, מלחמת קוריאה ומלחמת וייטנאם. מכשנשאלה כיצד משפיעה עליה הרקע של משפחתה על דעתה על המלחמה בעיראק, השיבה כי יש לה הרבה סימפתיה לחיילים, ליבה יוצא אליהם והיא תומכת בהם, אך היא לא תומכת במדיניות של המלחמה דווקא בגלל הרקע של אביה. "אומרים לנו שננצח, אך אף אחד לא מסביר לנו למה הוא מתכוון בזה?" והוסיפה: "ולכן אני חושבת על אותן משפחות (של החיילים), וחושבת מתי נחזיר את הבנים והבנות שלנו הביתה? ובשביל מה הם שם?". היא הוסיפה לספר על ההתנגדות שלה למלחמת וייטנאם בזמן שאביה שירת שם, מכשנשאלה על ההתלבטות של משפחה של חיל להתנגד למלחמה : "רוב האמריקנים, אני חושבת, חשים כך, תומכים בחיילים אך לא במלחמה".
באותו הראיון היא נזכרה בקמפיין של 2004, שבו היה אדוארדס מועמד לסגן נשיא: "פגשתי בחור צעיר שנלחם גם באפגניסטן וגם בעיראק והוא אמר לי 'כשנכנסנו לאפגניסטן ידענו מה אנחנו עושים, וכשנכנסנו לעיראק לא ידענו מה אנחנו עושים'"
אדוארדס פרש מהמירוץ לנשיאות ב-30 בינואר 2008, לאחר שלא הצליח לזכות בתמיכה רחבה למועמדותו במדינות בהן התמודד. ב-14 במאי הודיע על תמיכתו באובמה.
דעותיו > מדיניות חוץ

עם המשכה של מלחמת עיראק, אדוארדס קרא לנסיגה מיידית של 50,000 חיילים אמריקנים בעיראק (מתוך כ-150,000 חיילים), במטרה לסמן את הכיוון לנסיגה כוללת מהאזור. הוא צוטט כאומר: "הדרך היחידה לצאת מעיראק -היא פשוט להתחיל להוציא את החיילים".
הוא צוטט כמה פעמים כאומר: "הגיע הזמן לבקש מהאמריקנים להיות פטריוטים במשהו אחר חוץ מאשר המלחמה"
בתוכנית של רשת this week, ABC אדוארדס התעמת עם מועמד מהמפלגה הרפוליקנית, ג'ון מקיין, לגבי "דוקטרינת מקיין" בדבר הוספת חיילים לעיראק.
כמו כן, בראיונות רבים הוא ציין את העובדה שיש צורך "להחזיר את הסמכות המוסרית" של אמריקה כמנהיגת העולם, וטוען כי ג'ורג' ווקר בוש הוא האחראי להרס סמכות זו של אמריקה מול העולם.
בהקשר ל"סמכות מוסרית" צוטט אדוארדס כאומר: "כוח בלבד אינו עושה אותך מנהיג העולם".
דעותיו > מדיניות פנים

אדוארדס שם דגש על ביטוח בריאות (Healthcare) לכל, שכר מינימום הוגן וחינוך שוויוני לכל באוניברסיטאות ובקולג'ים.
בוועידת המפלגה בניו המפשיר פנתה אליו אזרחית מהאוכלוסייה המבוגרת, בשם אוולין, שסיפרה שהיא לא מסוגלת לפרוש לפנסיה והעלתה את המצוקה של האוכלוסייה המבוגרת באמריקה. היא הדגישה את בעיית ביטוח הבריאות למבוגרים, התרופות שהם נזקקים להן שאינם משתווים לשכר שהיא עובדת במשרה חלקית, והמצב הכללי שאינו מאפשר לה לפרוש לפנסיה בכבוד. אדוארדס הבטיח להתייחס לנושא של האוכלוסייה המבוגרת והיא הבטיחה לגייס לטובתו את האוכלוסייה המבוגרת לשם כך.
כמו כן הוא רוצה להצעיד את אמריקה לכיוון של "עצמאות אנרגטית" (Energy Independence) - נושא שהוא בין השאר פועל יוצא של המלחמה בעיראק.
חיים אישיים

אדוארדס היה נשוי לאליזבת, שנפטרה ב-7 בדצמבר 2010 ממחלת הסרטן. במהלך מסע הבחירות שלו בשנת 2008, חשף הנשיונל אינקוויירר כי אדוארדס ניהל רומן שנתיים לפני כן, עם צלמת בשם רייצ'ל האנטר, רומן אשר ממנו נולדה בת משותפת. בתחילה אדוארדס הכחיש וטען כי הילדה היא בתו של העוזר שלו, אנדרו יאנג. על מנת לא להרוס את סיכוייו של אדוארדס, שהתמודד באותה עת לנשיאות, שיתפו בתחילה אנדרו יאנג ואשתו, יחד עם פילגשו של אדוארדס פעולה עם השקר הזה והעמידו פנים כי יאנג הוא האב, אולם בסופו של דבר האמת נחשפה. אדוארדס הודה כי בתקופת מחלתה של רעייתו הוא ניהל רומן מחוץ לנישואין והביא לעולם ילדה עם פילגשו. חשיפה זו הביאה לפרידתו מאליזבת, שנישלה אותו מצוואתה.
אדוארדס במהלך מסע הבחירות לנשיאות, 2004
ניב וולש

| --- | --- |
אין תמונה חופשית
 לידה:  17 באפריל 1988 (בת 36) ארקלו, אירלנד 
 מדינה:  אירלנד 
 מקום לימודים:  האקדמיה למוזיקה ולאמנויות הדרמה של לונדון 
 פרופיל ב-IMDb
 
ניב וולש (באנגלית: Niamh Walsh; נולדה ב-17 באפריל 1988) היא שחקנית אירית.
ביוגרפיה

וולש למדה משחק באקדמיה למוזיקה ולאמנויות הדרמה של לונדון (LAMDA), וכן למדה באוניברסיטת יורק שבאנגליה. היא ידועה בעיקר מהופעתה בתפקיד קארה מרטינז בדרמה הרפואית של BBC One "הולבי סיטי". עוד הופיעה וולש בסדרות "חדר מיון" ו"ג'קיל והייד". וולש כיכבה בסדרת הדרמה התקופתית "ג'יימסטאון" של ערוץ Sky 1 בתפקיד וריטי ברידג'ס ראטר.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2013 | חדר מיון | Casualty | האנה ספנס | סדרת טלוויזיה (פרק אחד) |
| 2015 | ג'קיל והייד | Jekyll & Hyde | מגי קנדל | סדרת טלוויזיה |
| 2015–2016 | הולבי סיטי | Holby City | קארה מרטינז | סדרת טלוויזיה |
| 2017–2019 | ג'יימסטאון | Jamestown | וריטי ראטר | סדרת טלוויזיה; תפקיד ראשי |
| 2019 | בשורות טובות | Good Omens | גרטה קליינשמידט | שם סמוי קפטן רוז מונטגומרי |
| 2020 | המשחק האנגלי | The English Game | מרתה אלמונד | תפקיד ראשי |
| 2021–2023 | חנוקה (אנ') | Smother | ג'ני אנהרן | תפקיד ראשי (3 עונות); 18 פרקים |
| 2025 |  | Lynley | הלן קלייד | סדרה עתידית של BBC One |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2012 |  | Rat Trap | איימי | סרט קצר |
| 2014 |  | Forever | נערה | סרט קצר |
| 2015 | הכניסו את הליצנים | Send in the Clowns | אלכס | סרט קצר |
| TBC |  | Stranger with a Camera | שינייד | סרט קצר |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2013 | מידלמארץ' | Middlemarch | רוזמונד | תיאטרון אורנג' טרי |
| 2014 | האיש שירה בליברטי ואלנס | The Man Who shot Liberty Valance | היילי ג'קסון | תיאטרון פארק |
הערות שוליים

1 2  Butler, Laura (25 באפריל 2017). "Meet Ireland's New Superstar Niamh Walsh - Star of Sky's Jamestown". evoke.ie. נבדק ב-4 במאי 2017. {{cite news}}:  (עזרה)
דרוולה קירוואן

| --- | --- |

דרוולה קירוואן ב-2009
 לידה:  24 באוקטובר 1971 (בת 53) צ'רצ'טאון, אירלנד 
 מדינה:  אירלנד 
 תקופת הפעילות:  מ-1991
 מקום לימודים:  Loreto High School 
 בן או בת זוג:  רופרט פנרי-ג'ונס (2007, אוגוסט 2007–?) 
 מספר צאצאים:  2 
 פרופיל ב-IMDb
 
דרוולה קירוואן (באנגלית: Dervla Kirwan; נולדה ב-24 באוקטובר 1971) היא שחקנית טלוויזיה ותיאטרון אירית. היא שיחקה בתוכניות רבות בטלוויזיה הבריטית בין השאר בסדרה "בליקיסאנג'ל" ובסיטקום "Goodnight Sweetheart". עוד השתתפה בספיישל חג המולד של סדרת המדע בדיוני "דוקטור הו" בפרק "הדוקטור הבא", והייתה קריינית במסע הפרסום בטלוויזיה של רשת "מרקס אנד ספנסר".
ביוגרפיה

קירוואן נולדה בפרוור צ'רצ'טאון שבעיר דבלין באירלנד. אביה, פיטר קירוואן, היה סוכן ביטוח, ואמה, מורין או'דריסקול, הייתה מורה לשפות. היא הבת הצעירה במשפחה של שלוש בנות. היא למדה בבית ספר קתולי לבנות בפרוור רת'פרנהם (אנ') בדבלין עד שהייתה בת 16. אז התבקשה לעזוב את בית הספר מכיוון שהחלה לקדם את הקריירה שלה כשחקנית. היא סיימה את לימודי התיכון בבית הספר התיכון "סנדימאונט" בדבלין.
סבא רבא של קירוואן היה יהודי מפולין שהיגר לאירלנד והתחתן עם אישה קתולית. קירוואן היא נינה של מרגרט קולינס-או'דריסקול שאחיה הוא מייקל קולינס, מי שהיה מנהיג לאומי אירי בתקופת מלחמת האזרחים האירית. סבא שלה מצד אמא, פיניאן או'דריסקול היה אחיין של מייקל קולינס.
חיים אישיים

קירוואן נשואה לשחקן רופרט פנרי-ג'ונס. לבני הזוג יש שני ילדים פלורנס ופיטר. השניים נפגשו ב-2001 כשהופיעו יחד במחזה "Dangerous Corner" והתחתנו ב-2007 אחרי שלוש שנות אירוסים. לפני כן הייתה מאורסת לשחקן סטיבן טומפקינסון שכיכב לצידה בסדרה "באליקיסאנג'ל".
קירוואן ופנרי-ג'ונס הופיעו שניהם במיני-סדרה "קזנובה" אבל לא היו להם סצנות משותפות. ב-2001 הופיעו יחד בתיאטרון "וסט יורקשיר פלייהאוס" בלידס בהפקה של "Dangerous Corner" מאת ג'. ב. פריסטלי, הוא שיחק בתפקיד רוברט קפלן והיא בתפקיד אולוון פיל. בנובמבר אותה שנה הועברה ההצגה לתיאטרון גאריק והוצגה במשך ארבעה חודשים.
הערות שוליים

↑  "Dervla Kirwan". whodoyouthinkyouaremagazine.com.
↑  "Dervla Kirwan". ancestry.co.uk.
1 2  Jones, Alice (31 במאי 2007). "Dervla Kirwan: The actress is breaking hearts as a two-timing temptress in Pinter's Betrayal". The Independent. London. אורכב מ-המקור ב-21 בנובמבר 2007. {{cite news}}:  (עזרה)
↑  Editorial Staff (12 באפריל 2012). "Review Round-up: Critics commend Chichester's Uncle Vanya". WhatsOnStage.com. אורכב מ-המקור ב-2012-04-15. נבדק ב-2016-04-30. {{cite web}}:  (עזרה)
↑  "BBC – Blackout – Media Centre". bbc.co.uk.
↑  kaguth (24 באפריל 2015). "Luna (2014)". IMDb. {{cite web}}:  (עזרה)
↑  Puffer Bluntman (11 ביוני 2013). "Entity (2012)". IMDb. {{cite web}}:  (עזרה)
↑  Editorial Staff (29 באפריל 2013). "Review Round-up: Critics convinced by Donmar's Weir?". WhatsOnStage.com. {{cite web}}:  (עזרה)(הקישור אינו פעיל)
↑  "Dervla Kirwan shines in rare big screen performance in Luna". Irish Post.
↑  "Other films". Herald Scotland.
↑  "Britflicks". britflicks.com. אורכב מ-המקור ב-2017-09-17. נבדק ב-2016-04-30.
↑  "'I've had to learn confidence': Dervla Kirwan's surprising revelations – Mail Online". Daily Mail. London.
| --- | --- |
בקרת זהויות :  BnF: cb14193780w (data)  GND: 173471005  ISNI: 0000 0003 7199 7357  LCCN: no2010154499  MusicBrainz: b2f82926-9639-4f70-83f0-df964afea702  NTA: 235707945  VIAF: 150521462   WorldCat (עם VIAF): 150521462
איאן מקאלהיני

| --- | --- |

מקאלהיני, 2014
 לידה:  19 באוגוסט 1948 (בן 76) בלפסט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1981
 מקום לימודים:  אוניברסיטת ברנדייס 
 בת זוג:  מארי ג'ונס
 פרופיל ב-IMDb
 
איאן מקאלהיני (באנגלית: Ian McElhinney; נולד ב-19 באוגוסט 1948) הוא שחקן ובמאי צפון אירי. במהלך קריירה של מעל ארבעים שנה, תפקידיו הבולטים היו בסדרות "טאגארט", "הורנבלואר - ימאי וג'נטלמן", "רגליים קרות", ו"שושלת טיודור". הוא גילם את באריסטן סלמי בסדרת הפנטזיה "משחקי הכס", מורגן מונרו בסדרה "החטא הקדמון", ואת גרנדה ג'ו בסדרה "נערות דרי".
ביוגרפיה

מקאלהיני נולד בבלפסט שבצפון אירלנד לכומר אנגליקני ולמורה. הוא למד יחסים בינלאומיים באוניברסיטת ברנדייס שבבוסטון. במשך שנים אחדות עבד כמורה בבית ספר יסודי גול ביורקשייר שבאנגליה, לפני שפנה לקריירה של שחקן. מקאלהיני נשוי למחזאית והשחקנית מארי ג'ונס. בני הזוג הקימו חברה משלהם "Rathmore Productions". הם גרים בבלפסט ולהם שלושה בנים.
הערות שוליים

↑    Tim Walker, ‏Game of Thrones star's ghosted tweets, The Telegraph, 7 August 2014
↑  Rathmore Productions Ltd.
↑  McCarry, Gráinne (7 באוגוסט 2008). "Me and my health: Marie Jones". Belfast Telegraph. {{cite news}}:  (עזרה)
| --- | --- |
בקרת זהויות :  GND: 1126201952  ISNI: 0000 0000 4642 4301  LCCN: no2003038730  MusicBrainz: 759a3280-2fb5-4b32-b2f5-451d5ea39731  SNAC: w6f802sr  SUDOC: 190786809  VIAF: 39062144   WorldCat (עם VIAF): 39062144
איילין וולש

| --- | --- |
אין תמונה חופשית
 לידה:  16 באפריל 1977 (בת 47) קורק, אירלנד 
 מדינה:  אירלנד אירלנד
 תקופת הפעילות:  מ-1996
 פרופיל ב-IMDb
 
איילין וולש (באנגלית: Eileen Walsh; נולדה ב-16 באפריל 1977) היא שחקנית אירית.
ביוגרפיה

וולש נולדה וגדלה בקורק שבאירלנד במשפחה קתולית. היא לא התכוונה להיות שחקנית, עד שהלכה בעקבות אחותה הגדולה, קתרין, שאף היא שחקנית, והחלה להשתתף בסדנאות תיאטרון. הפריצה שלה הייתה כשלוהקה לתפקיד ראנט (Runt) בהפקה הבימתית של הסרט "תאומי הדיסקו" שזכתה לביקורות מהללות. אחר כך הופיע בסרטי קולנוע כגון "כשברנדן פגש את טרודי", "האחיות מגדלנה", והסרט " The End".
ב-2008 זכתה וולש בפרס השחקנית הטובה ביותר בפסטיבל הסרטים טרייבקה על הופעתה בסרט "Eden" בתפקיד ברדה, עקרת בית בודדה שכוח הרצון שלה עומד למבחן.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 |  | The Van | נערה |  |
| 1997 |  | Messaggi quasi segreti | ילדה מס' 2 |  |
| 1997 | מיס ג'ולי | Miss Julie | משרתת |  |
| 1999 |  | Janice Beard 45 WPM | ג'ניס בירד |  |
| 2000 | כשברנדן פגש את טרודי | When Brendan Met Trudy | שיבון |  |
| 2001 |  | Look | טריש | סרט קצר |
| 2002 | האחיות מגדלנה | The Magdalene Sisters | כריספינה |  |
| 2002 | ניקולס ניקלבי | Nicholas Nickleby | הילדה המופלאה |  |
| 2003 |  | Lula Fantastic |  | סרט טלוויזיה קצר |
| 2005 |  | Pure Mule | תרז פארל | סדרת טלוויזיה |
| 2005 |  | 33X Around the Sun | רות |  |
| 2008 |  | Eden | ברידה פארל |  |
| 2008 |  | The End | ג'סיקה | סרט קצר |
| 2009 |  | Triage | ד"ר כריסטופר |  |
| 2009 |  | The Ballad of Kid Kanturk | מונה | סרט קצר |
| 2010 |  | Snap | כריס |  |
| 2015–2019 | קטסטרופה | Catastrophe | קייט | סדרת טלוויזיה; 6 פרקים |
| 2017 | טובת הילד | The Children Act | נעמי הנרי |  |
| 2017 |  | Maze | קייט מרלי |  |
| 2018 | נשים על הקצה | Women On the Verge | אליסון | סדרת טלוויזיה |
| 2021 | זאב | Wolf | ד"ר אנג'לי |  |
| 2024 | דברים קטנים כאלה | Small Things like These | איילין פורלונג |  |
| 2025 |  | Small Town, Big Story | קתרין פרוקטור | תפקיד ראשי; 6 פרקים |
הערות שוליים

↑  "Interview with Eileen". The Colonel's Crypt. אורכב מ-המקור ב-2009-07-11. נבדק ב-2009-02-26.
↑  Crawley, Peter. "Cillian Murphy and Eileen Walsh on 'Disco Pigs': 'It was the ignorance of youth'". The Irish Times (באנגלית).
↑  "The Magdalene Sisters: Sisters Without Mercy". Iofilm.co.uk. 2007-10-06. נבדק ב-2009-02-26.
↑  Interview with Eileen
| --- | --- |
בקרת זהויות :  NLI: 987007431211905171  GND: 1013794451  ISNI: 0000 0003 8284 6597  LCCN: no2008058158  VIAF: 266817408   WorldCat (עם VIAF): 266817408
יחסי גרמניה – הממלכה המאוחדת

| יחסי גרמניה – הממלכה המאוחדת |
| --- | --- |
גרמניה: הממלכה המאוחדת


גרמניה: הממלכה המאוחדת
שטח (בקילומטר רבוע)
357,022: 243,610
אוכלוסייה
84,234,266: 69,412,967
תמ"ג (במיליוני דולרים)
4,456,081: 3,340,032
תמ"ג לנפש (בדולרים)
52,901: 48,118
משטר
רפובליקה פדרלית: מונרכיה חוקתית

היחסים בין הרפובליקה הפדרלית של גרמניה לבין הממלכה המאוחדת הם יחסים היסטוריים שתחילתם במהלך ימי הביניים, כאשר ערי ברית הנזה יצרו קשרי מסחר עם ממלכת אנגליה וממלכת סקוטלנד, ובמהלך השנים ידעו עליות ומורדות. שתי המדינות לחמו זו בזו במלחמת העולם הראשונה ובמלחמת העולם השנייה, אולם לאחר מלחמת העולם השנייה, התחזקו קשרי המדינות, ושתיהן היו חברות בנאט"ו ובאיחוד האירופי (עד לפרישתה של הממלכה המאוחדת מהאיחוד). כיום שתי המדינות מקיימות ביניהם קשרים כלכליים, חברתיים ותרבותיים בשלל תחומים.
היסטוריה > השלטון הרומי ונדידת העמים

בשנת 58 לפני הספירה כבש יוליוס קיסר חלק מאזור גרמניה של ימינו, וכלל אותו בפרובינקיה גרמניה עילית, ובשנת 43 כבש צבאו של קלאודיוס את האיים הבריטיים וכלל אותם בפרובינקיה בריטניה.
לאחר סיום השלטון הרומי בבריטניה, פלשו שבטים גרמאנים (אנגלו-סקסונים) לאי, והקימו בה 7 ממלכות - הפטרכיה. בעקבות הפלישה האנגלו-סקסית, השפה האנגלית שייכת למשפחת השפות הגרמאניות, על אף שבעקבות הכיבוש הנורמני קיבלה האנגלית גם השפעה ניכרת מהשפה הצרפתית.
היסטוריה > היחסים עם האימפריה הרומית הקדושה

במהלך המאה ה-13 החלו ממלכת אנגליה וממלכת סקוטלנד בכינון יחסי מסחר עם ברית ערי הנזה, ובשנת 1256 אף נבחר ריצ'רד, רוזן קורנוול למלך גרמניה על ידי חלק מהנסיכים הבוחרים. במהלך השנים התקיימו קשרי נישואין בית משפחות האצולה הגרמניות לבין משפחת המלוכה האנגלית, ושכירי חרב גרמניים אף השתתפו במלחמות השושנים.
היסטוריה > ברית הנובר

בשנת 1714 הוכתר גאורג לודוויג, הנסיך הבוחר מהנובר כג'ורג' הראשון, מלך בריטניה, והוא ויורשיו שלטו באוניה פרסונלית הן בממלכת בריטניה הגדולה, שהפכה בשנת 1801 לממלכה המאוחדת של בריטניה הגדולה ואירלנד, והן בנסיכות הבוחר מהנובר, שהפכה בקונגרס וינה בשנת 1815 לממלכת הנובר. מנהיגים בריטים התלוננו לעיתים קרובות על כך שהמלכים ג'ורג' הראשון וג'ורג' השני, שדיברו בקושי אנגלית, דאגו בעיקר לאינטרסים שלהם בהנובר והובילו את מדיניות החוץ הבריטית לטובתה של הנובר, ולעומת זאת, המלך ג'ורג' השלישי מעולם לא ביקר בהנובר ב-60 השנים (1760–1820) שהוא שלט בה. הנובר נכבשה על ידי צרפת במהלך המלחמות הנפוליאוניות, אולם חיילים הנובריאנים ברחו לאנגליה והקימו שם את הלגיון הגרמני של המלך, יחידה בצבא הבריטי של גרמנים אתניים. בשנת 1837 מת ויליאם הרביעי, מלך הממלכה המאוחדת, ובמקומו עלתה לשלטון בבריטניה אחייניתו ויקטוריה, מלכת הממלכה המאוחדת, אולם בהנובר שבה נהג החוק הסאלי לא יכלה ויקטוריה לרשת את השלטון, ודודה ארנסט אוגוסטוס, דוכס קמברלנד הוכתר כארנסט אוגוסט הראשון, מלך הנובר.
כל המלכים הבריטיים מג'ורג' הראשון ועד ג'ורג' החמישי התחתנו עם נשים ממוצא גרמני. המלכה ויקטוריה אשר גודלה על ידי אמה ויקטוריה, נסיכת סקסוניה-קובורג-זאלפלד, התחתנה אף היא בשנת 1840 עם בן דודה אלברט, נסיך סקסוניה-קובורג-גותה שהיה נסיך גרמני.
בתה הבכורה של המלכה ויקטוריה - ויקטוריה, הנסיכה המלכותית התחתנה בשנת 1858 עם פרידריך וילהלם, נסיך פרוסיה, אשר כעבור 3 שנים הפך לנסיך הכתר הפרוסי, ושניהם היו ליברלים ואהדו מאוד את התרבות הבריטית והעריצו אותה, ומאידך תיעבו את קנצלר גרמניה אוטו פון ביסמרק, אולם ביסמרק היה אהוד על וילהלם הראשון, קיסר גרמניה.